Document ID: 31982L0147

Title and Content:
ΟΔΗΓΙΑ ΤΗΣ ΕΠΙΤΡΟΠΗΣ της 11ης Φεβρουαρίου 1982 περί τροποποιήσεως του παραρτήματος II της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στα καλλυντικά προϊόντα ( 82/147/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , Έχοντας υπόψη : τη συνθήκη περί ιδρύσεως της Ευρωπαϊκής Οικονομικής Κοινότητος , την οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των Κρατών μελών των αναφερομένων στα καλλυντικά προϊόντα (1) , όπως τροποποιήθηκε τελευταία από την οδηγία 79/661/ΕΟΚ (2) , και ιδίως το άρθρο 8 παράγραφος 2 , Εκτιμώντας : ότι βάσει των αποτελεσμάτων των τελευταίων επιστημονικών και τεχνικών ερευνών πρέπει να απαγορευτεί η χρήση της ακετυλαιθυλοτετραμεθυλοτετραλίνης λόγω της νευροτοξικής δράσεώς της , η οποία είναι επιβλαβής για την υγεία . ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής προσαρμογής στην τεχνική προόδο των οδηγιών που αποσκοπούν στην εξάλειψη των τεχνικών εμποδίων στις συναλλαγές , στον τομέα των καλλυντικών προϊόντων , ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ : Άρθρο 1 Στο παράρτημα II της οδηγίας 76/768/ΕΟΚ προστίθεται ο ακόλουθος αριθμός : « 362-Ethyl 3'-tetrahydro-5',6',7',8'- tetramethyl-5',6',8',8' , acetonaphtone-2' . ( Συν : 1,1,4,4-τετραμεθυλο-6-αιθυλο-7-ακετυλο- 1,2,3,4-τετραϋδροναφθαλίνιο ή ακετυλ-αιθυλο-τετραμεθυλο-τετραλίνη , AETT ) » . Άρθρο 2 Τα Κράτη μέλη θέτουν σε ισχύ , το αργότερο στις 31 Δεκεμβρίου 1982 , τις νομοθετικές , κανονιστικές και διοικητικές διατάξεις που είναι αναγκαίες προκειμένου να συμμορφωθούν προς τις διατάξεις της παρούσας οδηγίας και ενημερώνουν αμέσως περί αυτού την Επιτροπή . Άρθρο 3 Η παρούσα οδηγία απευθύνεται στα Κράτη μέλη . Έγινε στις Βρυξέλλες , στις 11 Φεβρουαρίου 1982 .

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 1362
2090
3798

EuroVoc IDs (Expanded): 1362
2090
3798

Dataset Source: meu

Split: train